Up-254/05
Datum: 2005-05-11T00:00:00.000+02:00
ecli: ECLI:SI:USRS:2005:Up.254.05
vrsta: posamični akt
zadeva: ustavna pritožba
objavljeno: Neobjavljeno | 11.05.2005
dokument: US24591
akt: Ustavna pritožba A. A. zoper sklep Vrhovnega sodišča št. VIII Ips 180/2004 z dne 15. 2. 2005
resitev: zavrženje
izrek: Ustavna pritožba A. A. zoper sklep Vrhovnega sodišča št. VIII Ips 180/2004 z dne 15. 2. 2005 se zavrže.
stavek: Ustavno pritožbo, vloženo pred izčrpanjem razpoložljivih pravnih sredstev, Ustavno sodišče zavrže.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
podlaga: Člen 55.1.2, Zakon o Ustavnem sodišču [ZUstS]
datum_vloge: 2005-03-20T23:00:00.000Z
datum_odlocitve: 2005-05-10T22:00:00.000Z

# Up-254/05-5

7. 4. 2005

## SKLEP

Ustavno sodišče je v postopku za preizkus ustavne pritožbe A. A. iz Ž. na seji dne 7. aprila 2005

sklenilo:

Zahteva A. A. za izločitev sodnika dr. Janeza Čebulja se zavrne.

Zahteva A. A. za izločitev sodnice dr. Dragice Wedam Lukić se zavrne.

Zahteva A. A. za izločitev sodnika dr. Cirila Ribičiča se zavrne.

### Obrazložitev

Pritožnik je zahteval izločitev v izreku sklepa navedenih sodnice in sodnikov Ustavnega sodišča. Njihovo izločitev utemeljuje z navedbo, da so kršili pritožnikove človekove pravice in temeljne svoboščine.

Zahteva za izločitev sodnice in sodnikov je neutemeljena. Pritožnik zgolj s pavšalnim zatrjevanjem, da so sodnica in sodnika kršili njegove človekove pravice in temeljne svoboščine, ne more utemeljevati okoliščin, ki bi vzbujale dvom v nepristranskost omenjenih sodnice in sodnikov. Glede na to ni izkazan izločitveni razlog po 6. točki 70. člena Zakona o pravdnem postopku (Uradni list RS, št. 26/99 in nasl. – ZPP), ki se v postopku pred Ustavnim sodiščem smiselno uporablja na podlagi prvega odstavka 31. člena Zakona o Ustavnem sodišču (Uradni list RS, št. 15/94 – v nadaljevanju ZUstS). Zato je Ustavno sodišče zahtevo za izločitev navedenih sodnikov zavrnilo.

Ustavno sodišče je sprejelo ta sklep na podlagi drugega odstavka 33. člena v zvezi z 49. členom ZUstS v sestavi: podpredsednica dr. Mirjam Škrk ter sodnici in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan in Jože Tratnik. Sklep je sprejelo soglasno.

Podpredsednica

dr. Mirjam Škrk

# Up-254/05 - 7

11. 5. 2005

## SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 22. aprila 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sklep Vrhovnega sodišča št. VIII Ips 180/2004 z dne 15. 2. 2005 se zavrže.

### Obrazložitev

Pritožnik vlaga ustavno pritožbo zoper sodno odločbo, navedeno v izreku, in predlaga njeno začasno zadržanje.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. V obravnavani zadevi pritožnik ustavno pritožbo vlaga zoper sodno odločbo Vrhovnega sodišča, s katero je to razveljavilo sodbi sodišč prve in druge stopnje in zadevo vrnilo v novo sojenje, v katerem bo sodišče ponovno odločilo o utemeljenosti tožbenega zahtevka. Zoper odločitev sodišča prve stopnje bosta imeli stranki možnost vložiti pritožbo, ko bodo v tem postopku izčrpana vsa pravna sredstva, pa tudi ustavno pritožbo. Glede na navedeno ustavna pritožba zoper izpodbijano sodno odločbo ni dovoljena in jo je treba zavreči.

Ker je Ustavno sodišče ustavno pritožbo zavrglo že iz zgoraj navedenega razloga, se ni spuščalo v vprašanje obstoja drugih procesnih predpostavk za njeno obravnavo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan